**Kúpna zmluva**

***uzatvorená medzi zmluvnými stranami v zmysle § 409 a nasl. zákona č. 513/1991 Zb. Obchodný zákonník v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov***

***(ďalej len „zmluva“)***

**1. Kupujúci:**

Názov: Psychiatrická nemocnica Philippa Pinela Pezinok

Sídlo: Malacká cesta 63, 902 18 Pezinok

Zastúpený: MUDr. Dalibor Janoška., riaditeľ

IČO: 30 801 397

DIČ: 20 22 140 483

Bankové spojenie: Štátna pokladnica

IBAN: SK46 8180 0000 0070 0028 6717

BIC: SPSRSKBA

Zriadená Ministerstvom zdravotníctva Slovenskej republiky Zriaďovacou listinou č. 03472-21/2006-SP podľa ustanovenia § 21 ods. 5 písm. b) zákona č.523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov ako štátna príspevková organizácia s právnou subjektivitou

*(ďalej len „kupujúci“)*

**2. Predávajúci:**

Obchodné meno: ............................

Sídlo: ............................

V mene spoločnosti: ............................

IČO: ............................

DIČ: ............................

IČ DPH: ............................

Bankové spojenie: ............................

IBAN: ............................

BIC: ............................

Spoločnosť zapísaná v  ............................

*(ďalej len „predávajúci“)*

**Článok I.**

**Predmet zmluvy**

1.1 Predmetom tejto zmluvy je záväzok predávajúceho dodať kupujúcemu potraviny – **chlieb, pečivo, pekárske výrobky** (ďalej len „potraviny“ alebo „tovar“), ktorých zoznam a presná špecifikácia je uvedená v Prílohe č. 1 tejto zmluvy vrátane dodania tovaru a záväzok kupujúceho za tento tovar zaplatiť kúpnu cenu, a to všetko za podmienok stanovených v tejto zmluve.

1.2 Zmluvné strany vyhlasujú a zaväzujú sa, že za účelom plnenia tejto zmluvy sa budú riadiť ustanoveniami tejto zmluvy, na základe ktorej sa predávajúci zaviaže dodať kupujúcemu dohodnutý tovar a previesť na neho vlastnícke právo k tomuto tovaru a kupujúci sa zaviaže predávajúcemu zaplatiť za riadne dodaný tovar dohodnutú kúpnu cenu.

**Článok II.**

**Základné podmienky platné pre dodanie tovaru**

2.1 Predávajúci sa zaväzuje, že kupujúcemu dodá tovar v dohodnutom množstve, požadovanom druhu a v súlade so špecifikáciou podľa Prílohy č. 1 tejto zmluvy denne, a to každý deň do 6:00 hod. do miesta dodania, ktorým je sídlo kupujúceho uvedené v záhlaví tejto zmluvy, za podmienok bližšie špecifikovaných v Prílohe č. 1 tejto zmluvy. Nahlasovanie požiadavky na dodanie tovaru vykoná kupujúci vždy v deň vopred do 12:00 hod. pred dňom dodania, a to tak, že nahlási predávajúcemu písomne e-mailom na adresu: ................... požadovaný druh a množstvo tovaru na nasledujúci kalendárny deň. V prípade prekážok spočívajúcich vo vyššej moci, tak ako je táto definovaná v článku VI. tejto zmluvy, ktoré predávajúcemu bránia v splnení jeho povinnosti dodať tovar kupujúcemu v dojednanej dobe, predlžuje sa lehota na dodanie tovaru o dobu trvania týchto prekážok. Predávajúci sa zaväzuje, že vznik a predpokladanú dobu trvania prekážok písomne oznámi bez zbytočného odkladu kupujúcemu.

2.2 Predávajúci sa zaväzuje, že kupujúcemu dodá tovar:

**-** v dohodnutom množstve,

**-** v predpísanej alebo schválenej akosti (pokiaľ je záväzne ustanovená alebo pokiaľ to vyplýva z osobitných predpisov, napr. technických noriem) alebo v akosti uvádzanej výrobcom, inak v obvyklej akosti,

**-** v riadnom obale, pričom tovar bude riadne uspôsobený na prepravu.

2.3 Predávajúci sa zaväzuje odovzdať kupujúcemu tovar v bezchybnom stave, v stanovenej lehote, na miesto dodania. Predávajúci je podľa tejto zmluvy povinný uvádzať záručné lehoty a iné stanovené údaje pre každý dodaný tovar v zmysle platnej legislatívy tak, aby bolo možné odkontrolovať dodržiavanie neprekročenia prvej tretiny doby spotreby v čase dodania.

2.4 Pri plnení tejto zmluvy sa predávajúci zaväzuje dodržiavať príslušné všeobecne záväzné platné právne predpisy, hygienické a technické normy.

2.5 Predávajúci zodpovedá za kvalitu tovaru, ktorá musí byť v súlade so zákonom NR SR č. 152/1995 Z. z. o potravinách v znení neskorších predpisov a s ostatnými všeobecne záväznými platnými právnymi predpismi. V prípade porušenia všeobecne záväzných právnych predpisov, týkajúcich sa zabezpečenia bezpečnosti potravín zo strany predávajúceho a prípadného zistenia tohto porušenia zo strany kontrolného orgánu, preberá predávajúci na seba všetky náklady, súvisiace s prípadným sankčným postihom kupujúceho kontrolným orgánom.

2.6 Predávajúci sa zaväzuje pri plnení predmetu tejto zmluvy postupovať v súlade s platnou legislatívou.

2.7 Dopravu tovaru na miesto dodania zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením alebo znehodnotením. Cena dopravy tovaru do miesta dodania je už zahrnutá v kúpnej cene určenej v bode 4.1 čl. IV. zmluvy.

**Prevzatie tovaru, vady tovaru, záručná doba**

2.8 Povinnosť predávajúceho dodať kupujúcemu požadovaný tovar je splnená tým, že predávajúci tovar riadne a včas dodá do miesta dodania bez vád a kupujúci sa zaväzuje prekontrolovať jeho úplnosť, kompletnosť, balenie, a svojim podpisom na dodacom liste túto skutočnosť potvrdiť, čím dochádza k prevzatiu požadovaného tovaru. Jedna kópia dodacieho listu ostáva kupujúcemu. Vlastnícke právo k dodanému tovaru prechádza na kupujúceho dňom jeho dodania a prevzatia, t.j. podpisom na dodacom liste.

2.9 V prípade akýchkoľvek vád tovaru resp. nesúladu dodávky v zmysle Prílohy č. 1 tejto zmluvy – nekompletná dodávka tovaru, nezodpovedajúca dohodnutej kvalite, poškodený, neoznačený obal, je kupujúci povinný túto skutočnosť ihneď pri preberaní tovaru u predávajúceho reklamovať a uviesť nedostatky v dodacom liste. Ich akceptovanie predávajúci potvrdí v dodacom liste svojim podpisom. Bezchybnosť dodávky potvrdzuje kupujúci svojim podpisom na dodacom liste. Ak pri preberaní tovaru zistí kupujúci vady tovaru, prípadne chýbajúci tovar a túto skutočnosť uvedie v dodacom liste, je predávajúci povinný najneskôr do 1 pracovného dňa takýto tovar na vlastné náklady vymeniť za nový bezchybný rovnaký tovar so zhodnými vlastnosťami, príp. doplniť o chýbajúci tovar a dodať kupujúcemu.

2.10 Predávajúci zodpovedá za to, že tovar bude dodaný podľa podmienok tejto zmluvy, v súlade s Prílohou č. 1 a podľa platných právnych predpisov. Predávajúci zodpovedá za vady, ktoré má dodaný tovar v čase dodania a za vady, ktoré sa vyskytnú po prevzatí dohodnutého tovaru v záručnej dobe.

2.11 Predávajúci preberá záväzok zo záruky tovaru, pričom dĺžka záručnej doby je stanovená dobou exspirácie pre príslušný tovar, ktorú uvádza predávajúci v zmysle platnej legislatívy; záručná doba začne plynúť odo dňa dodania tovaru. Práva zo zodpovednosti za vady, ktoré sa vyskytnú v záručnej dobe musí kupujúci uplatniť u predávajúceho bezodkladne v záručnej dobe, inak zaniknú. Predávajúci prehlasuje, že tovar nesmie v čase dodania prekročiť prvú tretinu doby spotreby. Dodaný tovar bude od dátumu dodania po dobu vyznačenú v zmysle platnej legislatívy ako minimálna doba trvanlivosti spôsobilý na obvyklé účely. Náklady na dopravu, súvisiace s reklamovaním tovaru znáša predávajúci v plnom rozsahu.

2.12 Kupujúci je povinný reklamovať vady dodaného tovaru písomne (e-mailom) na adresu: ...................... v rámci záručnej doby okrem zjavných vád, t. j. množstva, druhu a viditeľného poškodenia, ktoré je povinný reklamovať písomne ihneď pri preberaní tovaru. V oznámení o vadách predmetu dodania musí kupujúci každú jednotlivú vadu špecifikovať (opísať a uviesť, ako sa prejavuje).

2.13 Predávajúci sa zaväzuje, že vybaví oprávnenú reklamáciu kupujúceho (odstráni vadu reklamovanú v záručnej dobe riadne a dohodnutým spôsobom) bez zbytočného odkladu výmenou tovaru za nový bezchybný rovnaký tovar so zhodnými vlastnosťami, príp. doplnením chýbajúceho tovaru a dodá kupujúcemu na vlastné náklady, najneskôr však do jedného pracovného dňa od oznámenia vady, príp. absencie tovaru, zo strany kupujúceho, inak je kupujúci oprávnený účtovať predávajúcemu zmluvnú pokutu vo výške 30 EUR za každý deň omeškania.

2.14 Záruka sa nevzťahuje na vady, ktoré boli spôsobené neodbornou manipuláciou zo strany kupujúceho, nedodržaním prevádzkových podmienok, živelnou pohromou alebo iným spôsobom, než obvyklým zaobchádzaním.

2.15 Kupujúci je viazaný povinnosťou odobrať počas platnosti tejto zmluvy celé množstvo tovaru uvedeného v Prílohe č. 1 tejto zmluvy. Pre vylúčenie pochybností platí, že v prípade, ak kupujúci počas platnosti tejto zmluvy neodoberie celé množstvo tovaru uvedené v Prílohe č. 1 tejto zmluvy, predávajúci dodá kupujúcemu spoločne s poslednou dodávkou požadovaného tovaru aj zvyšný neodobraný tovar a kupujúci sa zaväzuje takto dodaný tovar prevziať.

2.16 Ak je kupujúci v omeškaní s prevzatím tovaru, musí predávajúci urobiť opatrenia primerané okolnostiam na uchovanie tovaru. V prípade, ak by takýmto uchovaním tovaru vznikli predávajúcemu náklady, kupujúci sa zaväzuje zaplatiť predávajúcemu úhradu primeraných nákladov, ktoré mu pritom vznikli.

**Súčinnosť**

2.17 Kupujúci sa zaväzuje v rozsahu nevyhnutnom pre riadne a včasné splnenie predmetu tejto zmluvy poskytnúť predávajúcemu na jeho žiadosť nevyhnutnú súčinnosť v čase a spôsobom požadovaným predávajúcim. O dobu omeškania kupujúceho s poskytnutím nevyhnutnej súčinnosti sa predlžuje čas pre splnenie predmetu plnenia.

Článok III.

Doba platnosti zmluvy

3.1 Táto zmluva sa uzatvára na dobu určitú, a to na obdobie 25.4.2021 – 22.9.2021.

3.2 Táto zmluva nadobúda platnosť dňom jej podpísania zmluvnými stranami. Táto zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie zmluvy v registri sa nepovažuje za porušenie ani za ohrozenie obchodného tajomstva a informácie označené v tejto zmluve ako dôverné v zmysle § 271 odsek 1 Obchodného zákonníka sa nepovažujú za dôverné informácie. Zmluva nadobúda účinnosť v súlade s ustanoveniami platných právnych predpisov dňom nasledujúcim po dni jej zverejnenia v centrálnom registri zmlúv na Úrade vlády SR.

3.3 Ukončením platnosti tejto zmluvy z dôvodu uplynutia doby jej platnosti, nie sú dotknuté nároky na úhradu spôsobenej škody, nároky na zmluvné, resp. zákonné sankcie a úroky, ktoré boli uplatnené počas jej platnosti alebo ktoré sa týkajú porušenia povinnosti zmluvnej strany, ku ktorej došlo počas platnosti tejto zmluvy, ako aj nároky na bezplatné odstránenie zistených vád počas stanovenej záručnej/exspiračnej doby, ktorá môže plynúť aj po ukončení platnosti tejto zmluvy.

Článok IV.

Kúpna cena

* 1. Kúpna cena tovaru uvedeného v Prílohe č. 1 je:

............. EUR bez DPH

............. EUR DPH

............. EUR s DPH

(slovom: ....................... EUR s DPH). Takto stanovená cena sa považuje za cenu maximálnu a záväznú počas platnosti tejto zmluvy.

Predávajúci vystaví faktúru za dodaný tovar vždy 1 x mesačne, a to do 5. dňa nasledujúceho kalendárneho mesiaca. Súčet všetkých faktúr vystavených predávajúcim za priebežne dodávaný tovar kupujúcemu, bude vo výške celkovej kúpnej ceny uvedenej v prvej vete tohto bodu tohto článku zmluvy.

4.2 Kúpna cena tovaru, ktorý je predmetom tejto zmluvy je stanovená dohodou zmluvných strán v zmysle zákona NR SR č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov. Kupujúci neposkytne predávajúcemu preddavky ani zálohy.

4.3 Celková kúpna cena, ako aj jednotlivé jednotkové ceny položiek tovaru sú uvedené bez DPH aj s DPH, obsahujú všetky náklady predávajúceho, vrátane dodávky na miesto dodania, príslušnej spotrebnej dane a iných platieb, vyberaných v rámci uplatňovania nesadzobných opatrení, ustanovených osobitnými predpismi, colných a daňových poplatkov. Sadzba DPH bude účtovaná v súlade so všeobecne záväznými právnymi predpismi platnými na území SR v čase fakturácie.

4.4 Predávajúcemu vzniká nárok na zaplatenie kúpnej ceny dňom dodania tovaru kupujúcemu, doručením faktúry za predmetné plnenie kupujúcemu, pričom neoddeliteľnou súčasťou faktúry budú všetky dodacie listy za predmetné mesačné plnenie.

4.5 Faktúra musí mať náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov.

4.6 Splatnosť faktúry vystavenej na základe tejto zmluvy je 30 kalendárnych dní odo dňa doručenia formálne a vecne správnej faktúry kupujúcemu. Kupujúci vykoná úhradu faktúry bezhotovostným prevodom na účet predávajúceho. Za deň splnenia záväzku kupujúceho sa považuje deň pripísania kúpnej ceny na účet predávajúceho.

4.7 V prípade, ak faktúra bude vykazovať iné vecné alebo formálne nedostatky, alebo k nej nebudú priložené dodacie listy v zmysle bodu 4.4 tohto článku zmluvy, je kupujúci oprávnený vrátiť ju predávajúcemu na opravu alebo doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry kupujúcemu.

**Článok V.**

**Zmluvné sankcie a ďalšie dojednania**

1. V prípade omeškania predávajúceho s termínmi dodania tovaru uvedenými v tejto zmluve, je kupujúci oprávnený účtovať predávajúcemu zmluvnú pokutu vo výške 0,05 % z ceny tovaru, s ktorým je predávajúci v omeškaní, a to za každý deň omeškania.

1. V prípade omeškania predávajúceho s termínmi vybavenia reklamácie uvedenými v článku II. tejto zmluvy, je kupujúci oprávnený účtovať predávajúcemu zmluvnú pokutu vo výške 30 EUR za každý deň omeškania.
2. Zaplatenie zmluvnej pokuty nezbavuje predávajúceho povinnosti dodať príslušné omeškané plnenie v zmysle tejto zmluvy.
3. V prípade omeškania s plnením peňažného záväzku podľa tejto zmluvy je veriteľ oprávnený fakturovať dlžníkovi úrok z omeškania v zmysle všeobecne záväzných právnych predpisov.
4. Rozhodnutie požadovať zaplatenie zmluvnej pokuty alebo úroku z omeškania oznámi oprávnená zmluvná strana doručením penalizačnej faktúry druhej zmluvnej strane. Splatnosť penalizačnej faktúry je 30 dní odo dňa jej doručenia druhej zmluvnej strane.
5. Uplatnením zmluvnej pokuty nie je dotknutý nárok ani jednej strany na náhradu škody spôsobenej porušením zmluvných povinností. Oprávnená zmluvná strana má nárok na náhradu škody v rozsahu presahujúcom zmluvnú pokutu.
6. Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich z tejto zmluvy a navzájom si budú oznamovať všetky okolnosti a informácie, ktoré majú alebo môžu mať vplyv na plnenie predmetu tejto zmluvy.
7. Predávajúci vyhlasuje, že je partnerom verejného sektora v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „ZoRPVS“), a je súčasne zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky. Predávajúci tiež vyhlasuje, že v prípade, ak bude plniť predmet plnenia tejto zmluvy prostredníctvom subdodávateľov, ktorí majú povinnosť zapisovať sa do registra v zmysle ZoRPVS, že títo budú v čase uzavretia tejto zmluvy alebo v čase použitia takéhoto subdodávateľa v registri zapísaní. Ak predávajúci využije subdodávateľa na plnenie predmetu zmluvy/ časti zmluvy až počas platnosti tejto zmluvy, je subdodávateľ, ktorý má povinnosť zapisovať sa do registra v zmysle ZoRPVS, povinný byť zapísaný v registri v čase, keď je takýto subdodávateľ poskytovateľovi známy, najneskôr však v deň plnenia predmetu zmluvy. V prípade, ak počas platnosti tejto zmluvy dôjde k právoplatnému výmazu subdodávateľa z registra, je predávajúci povinný okamžite ukončiť plnenie tejto zmluvy prostredníctvom takéhoto subdodávateľa.
8. Predávajúci je oprávnený plniť predmet plnenia tejto zmluvy prostredníctvom subdodávateľov, tým však nie je dotknutá zodpovednosť predávajúceho za plnenie predmetu tejto zmluvy. Údaje o všetkých známych subdodávateľoch v čase uzatvorenie tejto zmluvy uvádza predávajúci v Prílohe č. 2 zmluvy. Zmluvné strany sa dohodli, že v prípade ak u predávajúceho dôjde k zmene subdodávateľa počas plynutia platnosti tejto zmluvy, je predávajúci povinný nového subdodávateľa oznámiť kupujúcemu bezodkladne, a to zaslaním aktualizovaného zoznamu svojich subdodávateľov uvedeného v Prílohe č. 2 tejto zmluvy kupujúcemu, pričom túto aktualizáciu vykoná v štruktúre uvedenej v Prílohe č. 2 zmluvy.

**Článok VI.**

**Zodpovednosť za škodu**

6.1 Každá zmluvná strana zodpovedá za priamu škodu spôsobenú druhej zmluvnej strane v súvislosti s plnením tejto zmluvy.

6.2 Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie veci do pôvodného stavu nie je možné.

6.3 Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť; uvedené sa vzťahuje aj na zmluvné pokuty, ktoré v prípade okolností vylučujúcich zodpovednosť nebudú žiadnou zo zmluvných strán uplatňované.

6.4 Na účely tejto zmluvy sa za okolnosti vylučujúce zodpovednosť považujú okolnosti, ktoré nie sú závislé od vôle zmluvných strán a ani ich nemôžu zmluvné strany ovplyvniť ako napr. štrajk, epidémia, požiar, prírodná katastrofa, mobilizácia, vojna, povstanie, zabavenie resp. embargo produktov objektívne potrebných pre poskytovanie predmetu plnenia, nezavinená regulácia odberu elektrickej energie. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka.

6.5 Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené. Ustanovenie bodu 6.3 sa uplatní za predpokladu, že druhá zmluvná strana bola písomne podľa bodu 6.6 oboznámená o týchto okolnostiach a predpokladanej dobe ich trvania postihnutou zmluvnou stranou, ako náhle sa o ich výskyte dozvedela.

6.6 V prípade, ak nastanú prekážky vyššej moci, je zmluvná strana, ktorej sa prekážka týka, povinná bezodkladne informovať druhú zmluvnú stranu o povahe, začiatku a konci udalosti vyššej moci, ktorá jej bráni v plnení povinností podľa tejto zmluvy.

6.7 Ak sa plnenie tejto zmluvy stane nemožným z dôvodu vyššej moci na dobu dlhšiu ako 45 dní, zmluvná strana, ktorá sa bude chcieť odvolať na vyššiu moc, písomne požiada druhú zmluvnú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má ktorákoľvek zmluvná strana právo odstúpiť od tejto zmluvy. Účinky odstúpenia nastanú dňom doručenia písomného oznámenia o odstúpení druhej zmluvnej strane.

6.8 Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto omeškanie alebo neplnenie bude spôsobené v dôsledku neposkytnutia alebo oneskoreného poskytnutia súčinnosti druhej zmluvnej strany.

**Článok VII.**

**Ukončenie platnosti zmluvy a úhrada súvisiacich nákladov**

7.1 Od tejto zmluvy možno písomne odstúpiť iba v prípadoch uvedených v zákone alebo v tejto zmluve a podľa podmienok uvedených v tomto článku zmluvy.

7.2 Túto Kúpnu zmluvu možno pred uplynutím jej doby platnosti ukončiť aj :

7.2.1 písomnou dohodou zmluvných strán,

7.2.2 odstúpením od tejto zmluvy v prípade podstatného porušenia ustanovení tejto zmluvy

ktoroukoľvek zmluvnou stranou.

7.3 Za podstatné porušenie zmluvy zo strany predávajúceho s právom na odstúpenie od zmluvy kupujúcim sa považuje:

7.3.1 opakované (min. 2 x) omeškanie predávajúceho s dodaním tovaru o viac ako 5 kalendárnych dní, pričom toto omeškanie nespôsobil ani len čiastočne kupujúci neposkytnutím nevyhnutnej súčinnosti,

7.3.2 preukázateľné a zavinené dodanie tovaru v rozpore s podmienkami dohodnutými v tejto zmluve,

7.3.3 opakované (min. 2 x) nevybavenie reklamácie, omeškanie s vybavením reklamácie za podmienok dohodnutých v tejto zmluve alebo vybavenie reklamácie v rozpore so zmluvne dohodnutými podmienkami, a nezjednanie nápravy ani v dodatočne poskytnutej lehote nie kratšej ako 5 kalendárnych dní odo dňa doručenia písomnej výzvy od kupujúceho,

7.3.4 prípad, kedy predávajúci oznámi kupujúcemu, že nie je z objektívnych alebo subjektívnych dôvodov schopný plniť dodávky predmetu plnenia podľa tejto zmluvy,

7.3.5 ak dôjde k výmazu predávajúceho, ako partnera verejného sektora, z registra počas platnosti tejto zmluvy. Kupujúci má právo odstúpiť od zmluvy dňom právoplatnosti o výmaze podľa § 12 a pokute z dôvodov podľa § 13 ods. 2 ZoRPVS,

7.3.6 ak je dodávateľ, ako partner verejného sektora, viac ako 30 dní v omeškaní so splnením povinnosti podľa § 10 ods. 2 tretej vety ZoRPVS,

7.3.7 ak počas platnosti tejto zmluvy použije predávajúci subdodávateľa nezapísaného v registri, hoci takýto subdodávateľ mal byť v zmysle ZoRPVS zapísaný v registri, prípadne ak bol subdodávateľ počas plnenia predmetu tejto zmluvy vymazaný z registra a predávajúci ho naďalej používal na plnenie predmetu tejto zmluvy ako svojho subdodávateľa.

7.4 Za podstatné porušenie zmluvy zo strany kupujúceho s právom na odstúpenie od zmluvy predávajúcim sa považuje:

7.4.1 omeškanie kupujúceho so zaplatením kúpnej ceny oprávnene fakturovanej predávajúcim podľa tejto zmluvy o viac ako 5 kalendárnych dní, a nezjednanie nápravy ani na základe dodatočne poskytnutej lehoty nie kratšej ako 5 kalendárnych dní odo dňa doručenia písomnej výzvy na zaplatenie,

7.4.2 neposkytnutie nevyhnutnej súčinnosti zo strany kupujúceho a nezjednanie nápravy ani na základe dodatočne poskytnutej lehoty nie kratšej ako 5 kalendárnych dní odo dňa doručenia písomnej výzvy na zjednanie nápravy.

7.5 Právne účinky odstúpenia od tejto zmluvy nastávajú dňom doručenia písomného oznámenia o odstúpení druhej zmluvnej strane.

7.6 Odstúpenie od tejto zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.

7.7 Povinnosť doručiť odstúpenie od tejto zmluvy podľa tohto článku sa považuje v konkrétnom prípade za splnenú dňom prevzatia odstúpenia od tejto zmluvy druhou zmluvnou stranou alebo odmietnutím prevzatia odstúpenia od zmluvy druhou zmluvnou stranou. Ak sa v prípade doručovania prostredníctvom poštového podniku vráti poštová zásielka s odstúpením od tejto zmluvy ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie kupujúcemu je rozhodná adresa, ktorá je ako jeho sídlo uvedená v záhlaví tejto zmluvy a pre doručovanie predávajúcemu adresa zapísaná ako jeho sídlo v obchodnom registri, a ak nemá svoje sídlo, adresa zapísaná ako jeho miesto podnikania v živnostenskom registri.

7.8 Ustanoveniami bodu 7.7 tohto článku zmluvy o doručovaní sa bude spravovať aj doručovanie ostatných písomností medzi stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecne - záväzných predpisov alebo ustanoveniami tejto zmluvy.

7.9 Odstúpením od tejto zmluvy zanikajú všetky práva a povinnosti zmluvných strán v nich zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád dodania, resp. záručných vád na tovare v prípadoch, kedy si kupujúci po odstúpení od tejto zmluvy ponecháva už dodaný tovar.

**Článok VIII.**

**Spoločné a záverečné ustanovenia**

8.1 Zmluvné strany pre účely tejto zmluvy určujú kontaktné osoby zodpovedné za vecnú a odbornú komunikáciu v súvislosti s touto zmluvou takto:

- za kupujúceho: meno: Bc. Lýdia Sílešová, funkcia: vedúci nutričný terapeut, tel. č.: 033/6482 278 e:mail: silesova@pnpp.sk.

- za predávajúceho: meno: ....................., funkcia: ................, tel. č.: ..................., e:mail: .......................

8.2 Ak táto zmluva neustanovuje inak, akékoľvek zmeny a doplnenia tejto zmluvy môžu byť vykonané len písomným dodatkom k tejto zmluve po vzájomnej dohode a podpísané oprávnenými osobami zmluvných strán za predpokladu, že uzatvorenie dodatku nie je v rozpore so všeobecne záväznými právnymi predpismi najmä zákonom o verejnom obstarávaní v platnom znení. Uvedené sa netýka zmeny kontaktných osôb uvedených v bode 8.1 tohto článku zmluvy, ktoré môže príslušná zmluvná strana zmeniť svojim jednostranným rozhodnutím doručeným v písomnej forme druhej zmluvnej strane a zmeny Prílohy č. 2, ktorú môže meniť predávajúci postupom podľa článku V. bodu 5.9 tejto zmluvy.

8.3 Zmluvné strany sa v súlade s ust. § 262 ods. 1 Obchodného zákonníka dohodli, že záväzkový vzťah založený touto zmluvou sa spravuje Obchodným zákonníkom a právnym poriadkom Slovenskej republiky.

8.4 Ak niektoré ustanovenia tejto zmluvy stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto zmluvy.

8.5 Táto zmluva sa vyhotovuje v troch rovnopisoch, z ktorých po podpísaní predávajúci obdrží jedno vyhotovenie a kupujúci dve vyhotovenia.

8.6 Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpísali.

8.7 Neoddeliteľnou súčasťou tejto zmluvy sú jej prílohy:

Príloha č. 1: Špecifikácia a cena predmetu dodania

Príloha č. 2: Zoznam subdodávateľov

Za kupujúceho: Za predávajúceho:

V ......................................... dňa ............... V ......................................... dňa ...............

.......................................................... .........................................................

*Meno*

*Funkcia*

*Inštitúcia*

**Príloha č. 1 k zmluve**

**Špecifikácia a cena predmetu dodania**

|  |  |  |  |  |  |  |  |
| --- | --- | --- | --- | --- | --- | --- | --- |
| **Názov tovaru** | **Merná jednotka** | **Množstvo** | **\* Cena za MJ bez DPH** | **\* Sadzba DPH** | **\* Celková cena bez DPH** | **\* Výška DPH** | **\* Celková cena s DPH** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

***\* doplní uchádzač***

**Príloha č. 2 k zmluve**

**Zoznam subdodávateľov**

|  |  |  |  |  |
| --- | --- | --- | --- | --- |
| **Por. číslo** | **Označenie subdodávateľa (obchodné meno, sídlo, IČO, registrácia)** | **Osoba/osoby oprávnené konať v mene subdodávateľa (meno a priezvisko)** | **Bydlisko osoby oprávnenej konať v mene subdodávateľa** | **Dátum narodenia osoby oprávnenej konať v mene subdodávateľa** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |